Oficiālais Vēstnesis L 346 , 31/12/2003 Lpp. 0041 - 0044



Komisijas Regula (EK) Nr. 2345/2003 (2003. gada 23. decembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1949/2003 [2], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāpieņem pasākumi par šās regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šās regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā noteiktajam pamatojumam. (4) Ievērojot spēkā esošos Kopienas noteikumus par divkāršas pārbaudes sistēmām, kā arī Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, ir lietderīgi, lai personas, kuru rīcība ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šās regulas noteikumiem, var turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu(-iem), kas norādīts(-i) tabulas 2. slejā. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, saskaņā ar Regulas (EEK) Nr. 2913/92 12. panta 6. punktu saistošu izziņu par tarifu, ko izdevis dalībvalsts muitas dienests, bet kas neatbilst šai regulai, var turpināt izmantot sešdesmit dienas. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. decembrī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 287, 5.11.2003., 15. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Apraksts | Klasifikācijas KN kods | Pamatojums | (1) | (2) | (3) | Oderēts apģērba gabals, kas sedz visu ķermeni no pleciem līdz potītēm un apņem katru kāju atsevišķi; ar garām piedurknēm; apvīlēts piedurkņu un bikšu staru galos; ar daļēju atveri mugurpusē, kas sniedzas līdz jostasvietai un ir ar rāvējslēdzēja aizdari; ar cieši piegulošu apkaklīti, kas aizmugurē piestiprināta ar Velcro aizdari. Šo apģērba gabalu veido vairākas daļas, kas sašūtas kopā. Apģērba gabals sastāv galvenokārt no porainām gumijas sloksnēm, kas abās pusēs ir pārklātas ar vienkrāsainas, adītas tekstildrānas (ķīmiskas šķiedras) slāni. Tikai mazs priekšpuses krūšu rajona gabals, divi no četriem mugurpuses gabaliem un piedurkņu apakšdaļas gabali ir no gofrētas, porainas gumijas, kas tikai no vienas puses (apģērba iekšpusē) ir pārklāta ar vienkrāsainas, adītas tekstildrānas slāni. (sērfošanas/ūdenslīdēja tērps) (sk. fotoattēlus 631.A un 631.B) | 61130010 | Klasifikācija noteikta, ievērojot kombinētās nomenklatūras interpretācijas 1., 3.b) un 6. vispārīgo noteikumu, XI iedaļas 7.e) piezīmi, 40. nodaļas 2.a) piezīmi, 59. nodaļas 4. piezīmi, 61. nodaļas 1. piezīmi un 95. nodaļas 1.e) piezīmi, kā arī KN kodu 6113 un 61130010 formulējumu. Izstrādājums ir gatavs izstrādājums XI iedaļas 7.e) piezīmes nozīmē un sastāv galvenokārt no porainām gumijas sloksnēm, kas no abām pusēm pārklātas ar tekstildrānas slāni. Šie kombinēto materiālu gabali veido minētā apģērba gabala būtiskās īpašības (kombinētās nomenklatūras interpretācijas 3.b vispārīgais noteikums). Tā kā porainā gumija no abām pusēm pārklāta ar tekstildrānas slāni, uzskata, ka šim slānim ir vairāk nekā tikai nostiprinoša funkcija, jo tas izmantotajiem materiāliem piešķir tekstilmateriāla būtiskās īpašības. Tā kā tekstildrāna nav izmantota vienkārši nostiprināšanas nolūkā 59. nodaļas 4. piezīmes pēdējās daļas nozīmē, to uzskata par izstrādājuma materiālu. (sk. arī HS paskaidrojumus pozīcijas 4008 trešajai daļai un ceturtās daļas A punktam). Ņemot vērā minēto, šis izstrādājums ir apģērba gabals, kas ražots no 5906 pozīcijā minētās trikotāžas, un saskaņā ar 61. nodaļas 1. piezīmi to klasificē apakšpozīcijā 61130010. Klasifikācija pozīcijā 4015 ir izslēgta kombinētās nomenklatūras interpretācijas vispārīgo noteikumu 3.b) punkta nozīmē, jo tikai nelielu šā apģērba gabala daļu veido porainas gumijas sloksnes, kas tikai no vienas puses vienīgi nostiprināšanas nolūkā ir pārklātas ar tekstildrānu (pozīcija 4008). | +++++ TIFF +++++ +++++ TIFF +++++ --------------------------------------------------